Elena Ferrante

Elena Ferrante er et pseudonym for en italiensk forfatter som har solgt millionvis av bøker i Norge og ellers i verden.Camilla Chams, Elena Ferrante i Store Norske Leksikon.

Debutboken L'amore molesto fra 1992 ga henne Elsa Morante-prisen. Den skildrer en 45-åring fra Roma som etterforsker det som viste seg å være dobbel-identiteten til sin napolitanske mor. Boka utkom i Norge i 1994 som Hjemreise, oversatt av Brit Jahr. Anmelderen i Aftenposten mente at Ferrante var fra Italia og bosatt i Hellas.Terje Stemland, En romanperle av italiensk debutant i Aftenposten den 15. august 1994.  Hun utga fire bøker i hjemlandet 2002 til 2007.

Mest kjent er hun for fire bøker utgitt i Italia 2011–14, der en aldrende Elena Greco  kronologisk beskriver sin oppvekst i Napoli med venninnen Lila. Serien ble oversatt til nynorsk av Kristin Sørsdal og utgitt på Samlaget. Etter første bind (Mi briljante venninne) utkom i mars 2015, mente anmelderen i Dag og Tid at det var vanskelig å forstå at dette skulle være blant århundrets beste bøker.Merete Røsvik Granlund, Suksessformelen i Dag og Tid den 6. mars 2015. Samtidig ble boken den første som fikk toppkarakter (sekser) av VGs anmelder.Kristine Isaksen, Rå vold i briljant roman i VG den 7. mars 2015. Italiakjenner Jon Rognlien karakteriserte serien som en klassereise i sin anmeldelse av tredje bind (Dei som flyktar og dei som blir) ett år senere.Jon Rognlien, Sterk bok, strålende oversettelse i Dagbladet den 2. april 2016.

Samtidig med at Ferrante i 2016 ble lansert til den amerikanske Bookerprisen, fikk Slørsdal Målprisen fra Noregs Mållag for serien.Målprisen til Kristin Slørsdal i Dag og Tid den 22. april 2016.  Serien  er blitt kalt «Napoli-kvartetten» og fjerde bok kom i oktober 2016 på norsk.Leif Ekle, Anmeldelse av historia om det tapte barnet, anmeldelse fra NRK den 6. oktober 2016.

Det ble i mars 2016 meldt i den italienske dagsavisen Corriere della Sera, at Ferrantes identitet sannsynligvis er den 70 år gamle historieprofessor Marcella Marmo fra Napoli. Dette ble benektet av Marmo og heller ikke bekreftet av Ferrantes forlag. Påstanden var basert på en gransking gjort av forfatter og professor Marco Santagata (1947-2020), der han fant Marmo som eneste napolitaner på aktuelle elevlister fra 1960-tallet.Sigmund Haugedal, Kvinnen bak suksessforfatteren Elena Ferrante kan være avslørt i Adresseavisen den 23. mars 2016.

Den engelske avisa The Guardian meldte i januar 2018 at Ferrante skulle skrive for helgenummeret.Elena Ferrante to become Guardian weekends new columnist i The Guardian den 18. januar 2018.
Utgivelser
 L´amore molesto (1992). .
 Gjenutgitt i 2018 som Kvelande kjærleik, oversatt av Kristin Sørsdal (2018), Samlaget. ISBN 9788252193374
 I giorni dell'abbandono (2002). Norsk tittel Svikne dagar, oversatt av Kristin Sørsdal (2017), Samlaget. ISBN 9788252193336
 La frantumaglia (2003).  Norsk tittel Frantumaglia. Tankar, brev og intervju, oversatt av Kristin Sørsdal (2019), Samlaget. ISBN 9788252197174
 La figlia oscura (2006). Norsk tittel Den dunkle dottera, oversatt av Kristin Sørsdal (2017), Samlaget. ISBN 9788252193350
 La spiaggia di notte (2007).  Norsk tittel: Natt på stranda, barnebok oversatt av Kristin Sørsdal (2017), Samlaget. ISBN 9788252193947
 L'amica geniale (2012). Norsk tittel: Mi briljante venninne, oversatt av Kristin Sørsdal (2015), Samlaget. ISBN 9788252185904
 Storia del nuovo cognome (2013). Norsk tittel: Historia om det nye namnet, oversatt av Kristin Sørsdal (2015), Samlaget. ISBN 9788252188448
 Storia di chi fugge e di chi resta (2013). Norsk tittel: Dei som flyktar og dei som blir, oversatt av Kristin Sørsdal (2016), Samlaget. ISBN 9788252188790
 Storia della bambina perduta (2014). Norsk tittel: Historia om det tapte barnet, oversatt av Kristin Sørsdal (2016), Samlaget. ISBN 9788252188806
La vita bugiarda degli adulti (2019) Norsk tittel: Dei vaksnes løgnaktige liv, oversatt av Kristin Sørsdal (2020), Samlaget. ISBN 9788234002465

Referanser

 Eksterne lenker 



Kategori:Italienske forfattere